b'\n_START_ARTICLE_\nBloemfontein\n_START_SECTION_\nHistoriaa\n_START_PARAGRAPH_\nVaikka aluetta on asutettu aiemminkin, Bloemfonteinissa kaupunkiasustusta on ollut vuodesta 1850. Se oli vuosina 1854\xe2\x80\x931902 olemassaolleen Oranjen vapaavaltion p\xc3\xa4\xc3\xa4kaupunki. Vuonna 1890 Bloemfonteinin ja Kapkaupungin v\xc3\xa4lille rakennettiin rautatie._NEWLINE_Vuonna 1899 kaupungissa pidettiin konferenssi, joka ei onnistunut est\xc3\xa4m\xc3\xa4\xc3\xa4n toisen buurisodan syttymist\xc3\xa4. Brittijoukot valtasivat kaupungin 13. maaliskuuta 1900 buurisodan aikana._NEWLINE_Kirjailija J. R. R. Tolkien syntyi Bloemfonteinissa 3. tammikuuta 1892. H\xc3\xa4nen englantilainen is\xc3\xa4ns\xc3\xa4 ty\xc3\xb6skenteli kaupungissa Bank of African paikallisen haarakonttorin johtajana. Perhe muutti kuitenkin takaisin Englantiin is\xc3\xa4n kuoltua yll\xc3\xa4tt\xc3\xa4en vuonna 1896.\n_START_SECTION_\nMaantiede ja ilmasto\n_START_PARAGRAPH_\nBloemfontein sijaitsee Highveldin yl\xc3\xa4ng\xc3\xb6n reunalla.\n_START_SECTION_\nN\xc3\xa4ht\xc3\xa4vyyksi\xc3\xa4 ja palveluita\n_START_PARAGRAPH_\nBloemfonteinin jalkapallostadionilla, Free State Stadiumilla, pelattiin joitakin vuoden 2010 jalkapallon maailmanmestaruuskilpailujen otteluita. _NEWLINE_Kaupungissa toimii yliopisto, University of the Free State, jossa on 16\xc2\xa0000 opiskelijaa.'